als_Latn dik_Latn ron_Latn
Më 28 Dhjetor 2015, Ministria e Zhvillimit Urban shpalli fituesit e tenderit për “Hartimin e Planeve të Përgjithshme Vendore për Kavajën Rrogozhinën dhe Beratin”.
Në njoftimi zyrtar të kësaj ministrie, shpallej si ofertë fituese ajo e kompanisë “Atelier 4” e cila ishte futur në garë së bashku me “Institutin e Politikave Publike dhe Private (IP3)”.
Vlera fituese ishte 49 milionë e 653 mijë lekë, afro 450 mijë dollarë.
Kompania “Atelier 4” është në pronësi të z.Alban Eftimi, i cili është etiketuar që prej kohëve kur z.Rama drejtonte Bashkinë e Tiranës s ii favorizuar prej tij. Kompania e z.Eftimi është e e specializuar në projekte arkitekturore.
Pas një monitorimi që ka bërë HashtagAL rezulton se kjo kompani prej dy vitesh është shfaqur tepër aktive në pjesëmarrjen dhe fitimin e disa tenderëve publikë. Ndonëse një kompani që ka si objekt arkitekturën dhe planifikimin urban, “Atelier-4” operon dhe në tenderët e shëndetësisë, infrastrukturës dhe shërbimeve duke lidhur ortakëri me kompani që janë të profilit që kërkon tenderi.
Ndërsa “Instituti i Politikave Publike dhe Private (IP3)” është një shoqatë që ka për Drejtoreshë Ekzekutive, znj. Albana Dhimitri. Ajo ka qenë nën/kryetare e Bashkisë së Tiranës në kohën kur kjo Bashki drejtohej nga kryeministri Edi Rama.
Duket se ortakëria mes ish-bashkëpunëtorëve në Bashki të z.Rama, nën/kryetares Dhimitri dhe biznesmenit Eftimi, ka funksionuar sërish. Janë ata që i fituan 450 mijë dollarët. / HashtagAlbania
als_Latn als_Latn als_Latn als_Latn als_Latn als_Latn als_Latn